《再与何似公伍国开有开探梅》
明代·李孙宸

忆昨探梅梅乍放，芳菲数日竟难支。春疑太早输寒改，花自含情斗后期。

当眼已无迎客朵，别园犹有避人枝。殷勤更订重开日，留得青尊为汝迟。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。